
Da li je dozvoljeno učešće u nagradnoj igri popunjavanjem kupona u trgovini u koju smo muž i ja ušli da kupimo proizvod ne znajući za nagradnu igru i za to da imamo pravo učešća, te da li je osvojena nagrada ***[haram](https://pitajucene.com/search/haram/questions/ "Pretraži pitanja o haramu")*** ili ***[halal](https://pitajucene.com/search/halal/questions/ "Pretraži pitanja o halalu")***?


* 
* 
* 
* 
* 
* 
* 

 
Da li je dozvoljeno učešće u nagradnoj igri popunjavanjem kupona u trgovini u koju smo muž i ja ušli da kupimo proizvod ne znajući za nagradnu igru i za to da imamo pravo učešća, te da li je osvojena nagrada haram ili halal?

Ako je taj kupon besplatan, i ako se nije otišlo u trgovinu zbog njega, i cijene na toj robi budu kao i obično – nema ničeg spornog u popunjavanju takvog kupona i učestvovanju u takvoj nagradnoj igri, kojom određena firma nagrađuje svoje kupce i reklamira svoju trgovačku robu. Ako se kupon plaća, onda nije dozvoljeno kupiti ga radi učestvovanja u nagradnoj igri, jer će se to smatrati kockanjem (el-kimar), koje je ogavno i šejtansko djelo. Isti je slučaj ako kupon dolazi sa nekim proizovodom, a taj proizvod bude skuplji nego inače, zbog toga što sa sobom ima taj kupon, i to je zabranjeno jer spada pod pojam kockanja (el-kimar), i skuplja cijena od obične, na toj robi, nam ukazuje da je u pitanju cijena nagradnog kupona koji dolazi uz robu. I ako čovjek inače nije imao u planu ići u kupovinu ili nije imao u planu kupovati određenu robu, pa makar i imala istu cijenu, ali ju je kupio samo radi kupona koji dolazi uz nju, i radi učestvovanja u nagradnoj igri – da li se u tom slučaju čovjek kocka ili ne ovisiće o nijjetu dotične osobe a: „Ljudska djela se vrednuju prema namjerama, i svakom čovjeku će pripasti ono što je naumio!“ (Muttefekun alejh)


A Allah dž.š., najbolje zna.


Za više detalja obratiti se na stranicu: [http://fatwa.islamweb.net/fatwa/index.php?page=showfatwa&Option=FatwaId&Id=161527](https://fatwa.islamweb.net/fatwa/index.php?page=showfatwa&Option=FatwaId&Id=161527)


Odgovorio: *****[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")*****, prof.fikha


